Малынан айрылған Құлсарылықтарға 120 млн теңгеден астам өтемақы төленді
"Малынан айрылған Құлсарылықтарға 120 млн теңгеден астам өтемақы төленді" | "https://abai.kz/post/183659"
TITLE: Малынан айрылған Құлсарылықтарға 120 млн теңгеден астам өтемақы төленді
URL: https://abai.kz/post/183659
META: "Малынан айрылған Құлсарылықтарға 120 млн теңгеден астам өтемақы төленді" | "https://abai.kz/post/183659"
DATE: 24.05.2024
AUTHOR(s): Abai.kz
TOTAL WORDS: 98
TEXT: Жылыой ауданының Кәсіпкерлік және ауыл шаруашылығы бөлімі тұрғындардан келіп түскен 101 өтінішті толығымен қанағаттандырды, деп хабарлайды Төтенше жағдайлар жөніндегі жедел штаб. "Кәсіпкерлік және ауыл шаруашылығы бөліміне жүгінгеннен кейін, су тасқыны кезінде жоғалған малым үшін залал көлемі толығымен өтелді", – деді шаруа қожалығының басшысы Аида Еркінқалиева. Жылыой ауданының кәсіпкерлік және ауыл шаруашылығы бөлімінің басшысы Нұртас Қуатбаевтың айтуынша, бүгінде малынан айрылған азаматтардың шоттарына барлығы 123,8 млн теңге аударылған. "Өтініштерді қабылдау жалғасуда, 15 жұмыс күні ішінде арнайы комиссия барлық құжаттарды қарайды, өтемақы малынан айрылған азаматтың жеке шотына аударылады. Бұған дейін қабылданған өтініштер бойынша залал толығымен өтеледі", – деді Нұртас Қуатбаев. Abai.kz
